06/04/2017 | Administración LocalMunicipal
Porto do Son
Aprobación do padrón fiscal da taxa pola prestación do servizo de abastecemento de auga potable e sumidoiros 1º trimestre de 2016

O Alcalde- Presidente do Concello de Porto do Son ditou resolución o 31 de marzo de 2017, aprobando o padrón fiscal da taxa pola prestación do servizo de abastecemento de auga potable e sumidoiros correspondente ao 1º trimestre de 2016, que é do seguinte teor literal: “D. JOSÉ LUIS OUJO POUSO, Alcalde- Presidente do Concello de Porto do Son, con competencias para a adopción do presente acordo, en virtude do establecido no artigo 21.1 da Lei 7/1985 de 2 de abril reguladora das Bases de Réxime Local. Dado que pola Tesourería Municipal elaborouse o padrón fiscal da taxa por subministración de AUGA, SUMIDOIRO, CANON DA AUGA e COEFICIENTE DE VERTEDURA, referido ao 1º TRIMESTRE de 2016. ACORDA: PRIMEIRO: Aprobar o padrón fiscal sinalado, por un importe total de 137.769,76 euros (cento trinta e sete mil setecentos sesenta e nove euros con setenta e seis céntimos), con un total de 4.354 recibos ( catro mil trescentos cincuenta e catro) desglosados nos seguintes conceptos: - Subministración de auga: 72.307,84 euros (setenta e dous mil trescentos sete euros con oitenta e catro céntimos). - I. V. E.: 7.231,33 euros (sete mil douscentos trinta e un euros con trinta e tres céntimos). - Sumidoiros: 14.650,36 euros (catorce mil seiscentos cincuenta euros con trinta e seis céntimos). - Canon da auga: 20.775,21 euros (vinte mil setecentos setenta e cinco euros con vinte e un céntimos). - Coeficiente de vertedura: 22.805,02 euros (vinte e dous mil oitocentos cinco euros con dous céntimos). SEGUNDO: Expoñer ao público o padrón polo prazo de quince días hábiles a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. TERCEIRO: Establecer o prazo de cobro en período voluntario, que será único e abranguerá dende o 04 de abril de 2017 ao 26 de maio de 2017. CUARTO: Advertir que a falta de pago no período voluntario sinalado suporá a esixencia do canon de auga e do coeficiente de vertedura directamente ao contribuínte pola vía de constrinximento pola consellería competente en materia de facenda da Xunta de Galicia e, así mesmo, indicar que a repercusión do canon de auga e do coeficiente de vertedura poderá ser obxecto de reclamación económico- administrativa ante o órgano económico- administrativo da Comunidade Autónoma de Galicia no prazo de un mes dende que se entenda producida a notificación. QUINTO: Dar conta deste acordo á Tesourería, Recadación e Intervención municipais, para que se proceda ao cobramento do mencionado padrón segundo o procedemento legalmente establecido.” Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 31 de marzo de 2017. O Alcalde- Presidente, Asdo. José Luis Oujo Pouso.